Boligområde evakuert på grunn av eksplosjonsfare
En garasje med gassflasker er i full fyr i Kariel, like utenfor Vadsø. I garasjen skal det være både acetylen og oksygenflasker. På grunn av faren for eksplosjon ble det i samråd med AGA bestemt at beboerne i de nærmeste husene skulle evakueres, skriver Nordlys. - Det området på mellom en til tre kilometer som er avsperret, beboere i umiddelbar nærhet er evakuert, opplyser Eirik Pedersen, operasjonsleder i østfinnmark politidistrikt til VG Nett. Politiet fikk melding om brannen i fire-tiden natt til fredag, da VG Nett var i kontakt med politiet like før 08.00 jobbet fortsatt brannvesenet på spreng for å slukke brannen. Seks-syv boenheter er evakuert, oppplyser politiet. Det skal ikke være meldt om personskader som følge av brannen. Ifølge Finnmark Dagblad er garasjen nå i ferd med å brenne ned, E175 vil være stengt inntil videre.
Et nabolag i Kariel i Østfinnmark er evakuert på grunn av eksplosjonsfare.